en da en da da da ro da da da sv da da en sv da en az nl da da da da da en en da da da da en da fr da da en
Vebæk, Mâliâraq - Nordic Women's Literature
Født i Narsarmijit (Frederiksdal) i det sydligste Vestgrønland. Hun blev 1932 sendt til Aasiaat (Egedesminde) i Nordgrønland, hvor den første pigeefterskole blev oprettet samme år; herefter blev hun sammen med tre andre udvalgte piger placeret hos hver sin præstefamilie i Danmark for at lære dansk.
I 1935 blev hun forsøgsvis indskrevet på Th. Langs Seminarium i Silkeborg. Endnu havde ingen grønlandsk kvinde taget en sådan videregående eksamen. I 1939 rejste hun tilbage til Grønland med forskolelærerindeeksamen, en eksamen der bragte hende under dansk lov og gav en række privilegier: fri bolig og brændsel samt retten til at bruge præstekarlen til vandhentning.
Hun har også skrevet digte, noveller og radiospil, og i 1981 udgav hun Búsime nâpíneq, den første grønlandske roman skrevet af en kvinde, året efter oversat til dansk af forfatteren selv, Historien om Katrine. Hun har siden udgivet endnu en roman, en række noveller og oversættelser samt i 1990 Navaranaaq og andre, en fremstilling af de grønlandske kvinders historie fra sagn tiden til i dag. I 1995 kom børnebogen Besøg hos Havets Moder.
Skrevet af: Kirsten Thisted
Udvalgt litteratur om forfatteren
Kirsten Thisted: "Mutit pisoqalineranni/Da det moderne blev umoderne" i: Mariann Vestergaard (red.): Klima/Climate. Nordisk lyrik 1984-1994, 1994
De oprindelige folk i Norden
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.